А еплъык1эр лъэпкъ жэры1обзэ баим къыщежьэшъы, ежьыми, лъэпкъ художественнэ опытыр къызфегъэфедэ. Жэры1уабзэм къыщегъэжьагъэу литературэм щык1эк1ыжьэу анахьэу пчэгум иуцорэр ц1ыфэу 1офым пылъыр, 1офш1эныр зик1асэр ары. 1офш1эныр ш1у плъэгъуныр ц1ыфыгъэ шапхъэмэ анахь ч1ып1эшхо щызыубытырэ шэныш1умэ ащыщ. Тхак1ом къызэриушыхьатырэмк1э, адыгэмэ илъэс мин пчъагъэк1э узэк1э1эбэжьми лэжьэныр анахь ц1ыфыгъэ шэпхъэ лъап1эмэ ащыщэу алъытэщтыгъэ. 1офш1эныр зыгъэцэк1эрэ ц1ыфыр - ар ц1ыфыгъэ ин зыхэлъыр арэу елъытэ ащи.